*****

ΚΑΝΟΝΙΣΜΟΣ (ΕΟΚ) αριθ. 748/89 ΤΗΣ ΕΠΙΤΡΟΠΗΣ

της 22ας Μαρτίου 1989

για την τροποποίηση του κανονισμού (ΕΟΚ) αριθ. 1729/78 περί καθορισμού των λεπτομερειών εφαρμογής όσον αφορά την επιστροφή στην παραγωγή για τη ζάχαρη που χρησιμοποιείται στη χημική βιομηχανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 2306/88 (2), και ιδίως το άρθρο 9 παράγραφος 6,

Εκτιμώντας:

ότι η διάρκεια ισχύος των τίτλων των επιστροφών στην παραγωγή είναι τέτοια ώστε μπορεί κατά μέγιστον να καλύψει δύο τρίμηνα καθορισμού της επιστροφής στην παραγωγή και ότι οι τίτλοι αυτοί πρέπει να μνημονεύουν τις επιστροφές στην παραγωγή που ισχύουν την ημέρα της παραλαβής της αιτήσεως, σύμφωνα με το άρθρο 3 παράγραφος 3 στοιχείο ε) του κανονισμού (ΕΟΚ) αριθ. 1729/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1053/88 (4)· ότι με τους όρους αυτούς δύναται να υπεισέλθει μεταξύ της ημέρας παραλαβής της αιτήσεως του τίτλου της επιστροφής και της ημέρας μεταποιήσεως του εν λόγω βασικού προϊόντος τροποποίηση της τιμής παρεμβάσεως της ζάχαρης που καθορίζεται για τις μη ελλειματικές ζώνες·

ότι η επιστροφή στην παραγωγή στο εξής από την τιμή της κοινοτικής ζάχαρης και την εξέλιξη της τιμής της ζάχαρης στη διεθνή αγορά· ότι πρέπει εφεξής πρέπει να προβλεφθεί ο κανόνας προσαρμογής της εν λόγω επιστροφής για να ληφθούν υπόψη όλες οι τροποποιήσεις της τιμής παρεμβάσεως που καθορίστηκαν σε Ecu για τη ζάχαρη μεταξύ της ημέρας παραλαβής της αιτήσεως του τίτλου και της ημέρας μεταποιήσεως του εν λόγω βασικού προϊόντος· ότι για να ευθυγραμμιστεί η επιστροφή αυτή με την πραγματικότητα της κοινής αγοράς ζάχαρης πρέπει να καθοριστεί η προσαρμογή λαμβάνοντας υπόψη τις εισφορές στην αποθεματοποίηση που εφαρμόζονται αντιστοίχως πριν και μετά την τροποποίηση των τιμών των παρεμβάσεως που καθορίζονται για τη ζάχαρη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1729/78 τροποποιείται ως εξής:

1. Στο άρθρο 3 παράγραφος 3 στοιχεία β) και ε) και στο άρθρο 10 ο όρος «κατάθεση της αιτήσεως» αντικαθίσταται από τον όρο « παραλαβή της αιτήσεως».

2. Το άρθρο 5 αντικαθίσταται από το εξής:

«Άρθρο 5

Ο τίτλος της επιστροφή ισχύει από την ημέρα παραλαβής της αιτήσεως έως το τέλος του τρίτου μηνός που έπεται του τριμήνου καθορισμού κατά τη διάρκεια του οποίου ελήφθη η αίτηση επιστροφής στην παραγωγή.»

3. Προστίθεται το εξής άρθρο 5α:

Άρθρο 5α

1. Εάν κατά τη διάρκεια της περιόδου που περιλαμβάνεται μεταξύ της ημέρας παραλαβής της αιτήσεως του τίτλου της επιστροφής στην παραγωγή, σε εφαρμογή του παρόντος κανονισμού και της ημέρας μεταποιήσεως του βασικού προϊόντος κατά την έννοια του άρθρου 1 του κανονισμού (ΕΟΚ) αριθ. 1010/86 του Συμβουλίου (1) πραγματοποιηθεί τροποποίηση της τιμής παρεμβάσεως της λευκής ζάχαρης που έχει καθοριστεί σε Ecu για τις μη ελλειμματικές ζώνες, η εν λόγω επιστροφή στην παραγωγή προσαρμόζεται για τις ποσότητες του βασικού προϊόντος που μεταποιούνται από την τροποποίηση αυτή.

2. Για την εφαρμογή της προσαρμογής που αναφέρεται στην παράγραφο 1, η αρμόδια αρχή της εκδόσεως του τίτλου της εν λόγω επιστροφής συμπληρώνει αυτή, κατά την έκδοση, με την εξής ένδειξη:

''να προσαρμοστεί σύμφωνα με τον κανονισμό (ΕΟΚ) αριθ. 748/89 της Επιτροπής (ΕΕ αριθ. L 80 της 23. 3. 1989, σ. 51) για τις μεταποιήσεις που πραγματοποιούνται από την ημερομηνία εφαρμογής της εν λόγω νέας τιμής παρεμβάσεως".

Η προσαρμογή καθορίζεται κατά την πληρωμή της εν λόγω επιστροφής στην παραγωγή.

3. Όταν το βασικόν προϊόν είναι λευκή ζάχαρη που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1010/86, η προσαρμογή που αναφέρεται στην παράγραφο 1 λαμβάνεται αυξάνοντας ή μειώνοντας, κατά περίπτωση, την επιστροφή στην παραγωγή κατά τη διαφορά εκφρασμένη σε Ecu ανά 100 χιλιόγραμμα ζάχαρης, μεταξύ της τιμής παρεμβάσεως της λευκής ζάχαρης για τις μη ελλειμματικές ζώνες αυξημένη κατά την εισφορά αποθεματοποίησης που εφαρμόζεται την ημέρα παραλαβής της αιτήσεως του τίτλου, και της ίδιας τιμής της λευκής ζάχαρης, αυξημένης κατά την εισφορά της αποθεματοποίησης που εφαρμόζεται την ημέρα μεταποιήσεως του εν λόγω βασικού προϊόντος.

4. Όταν το βασικό προϊόν είναι ακατέργαστη ζάχαρη του ποιοτικού τύπου που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1010/86, η προσαρμογή που αναφέρεται στην προαναφερθείσα

παράγραφο 1 λαμβάνεται αυξάνοντας ή μειώνοντας, κατά περίπτωση, την επιστροφή στην παραγωγή κατά τη διαφορά εκφρασμένη σε Ecu ανά 100 χιλιόγραμμα ζάχαρης, μεταξύ της τιμής παρεμβάσεως της ακατέργαστης ζάχαρης αυξημένης κατά την εισφορά στην αποθεματοποίηση που εφαρμόζεται την ημέρα παραλαβής της αιτήσεως του τίτλου και της ίδιας αυτής τιμής αυξημένης κατά την εισφορά αποθεματοποιήσεως που εφαρμόζεται την ημέρα μεταποιήσεως του εν λόγω βασικού προϊόντος.

5. Εάν η απόδοση της ακατέργαστης ζάχαρης αποκλίνει από εκείνη του ορισμού του ποιοτικού τύπου που αναφέρεται στον κανονισμό (ΕΟΚ) αριθ. 431/68 του Συμβουλίου (2) το ποσό της επιστροφής προσαρμοζόμενο σύμφωνα με την ανωτέρω παράγραφο 4, προσαρμόζεται για την πληρωμή, σύμφωνα με το άρθρο 2 του κανονισμού (ΕΟΚ) αριθ. 837/78 της Επιτροπής (3).

6. Όταν το βασικό προϊόν είναι σιρόπι σακχαρόζης, κατά την έννοια του άρθρου 1 παράγραφος 1 του κανονισμού (ΕΟΚ) αριθ. 1010/86, η προσαρμογή καθορίζεται σύμφωνα με την ανωτέρω παράγραφο 4 και το άρθρο 6 του κανονισμού (ΕΟΚ) αριθ. 1010/86.

7. Όταν το βασικό προϊόν είναι ισογλυκόζη, κατά την έννοια του άρθρου 1 παράγραφοι 1 και 2 του κανονισμού (ΕΟΚ) αριθ. 1010/86, η προσαρμογή καθορίζεται σύμφωνα με την ανωτέρω παράγραφο 4 και εφαρμόζεται ανά 100 χιλιόγραμμα ξηράς ουσίας του συγκεκριμένου προϊόντος.

(1) ΕΕ αριθ. L 94 της 9. 4. 1986, σ. 9.

(2) ΕΕ αριθ. L 89 της 10. 4. 1968, σ. 3.

(3) ΕΕ αριθ. L 151 της 30. 6. 1968, σ. 42.»

Άρθρο 2

Ο παρών κανονισμός αρχίζει να ισχύει την 1η Απριλίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 201 της 27. 7. 1988, σ. 65.

(3) ΕΕ αριθ. L 201 της 25. 7. 1978, σ. 26.

(4) ΕΕ αριθ. L 103 της 22. 4. 1988, σ. 25.